el el el el el el el el el el el el el el el el el el el el zh el el zh ru el el el it el el el el el el el el el el el el el el el el el el el el el el el el el el el el el el el el el en el el el el el el fr el el el el el el el el el el el el el el el el el el el el el el el el el el
Ο Γρηγόριος Βερναρδάκης, (1848 - 1925), ήταν Έλληνας φιλόλογος και παλαιογράφος, καθηγητής πανεπιστημίου, αδελφός του δραματουργού Δημητρίου Βερναρδάκη και του οικονομολόγου Αθανασίου Βερναρδάκη.
Εθνικό και Καποδιστριακό Πανεπιστήμιο Αθηνών
Ο Βερναρδάκης δίδαξε στα Ζαρίφεια Διδασκαλεία της Φιλιππούπολης (σήμερα Πλόβντιβ της Βουλγαρίας) 1895-98, όπου φοίτησε και ο Κώστας Βάρναλης.
Γεννήθηκε στη Μυτιλήνη της Λέσβου το 1848. Σπούδασε φιλολογία στο Εθνικό και Καποδιστριακό Πανεπιστήμιο Αθηνών του οποίου αναγορεύθηκε διδάκτωρ το 1871.[6] Αργότερα συνέχισε τις φιλολογικές του σπουδές στο Πανεπιστήμιο της Λειψίας και στο Πανεπιστήμιο του Βερολίνου, ενώ του δόθηκε η δυνατότητα να ασχοληθεί στη Γαλλία και στην Ιταλία με την παλαιογραφία. Άρχισε την επαγγελματική σταδιοδρομία του στην Αίγυπτο, όπου αρχικά διηύθυνε την Αμπέτειο Σχολή του Καΐρου και μετά το Ελληνικό Γυμνάσιο της Αλεξάνδρειας. Μετά την επιστροφή του στην Ελλάδα, διατέλεσε γυμνασιάρχης στο Γυμνάσιο Μυτιλήνης (1880-1894) και στη συνέχεια διευθυντής των Ζαριφείων Διδασκαλείων της Φιλιππούπολης (1895-98). Το 1898, εκλέχτηκε τακτικός καθηγητής των ελληνικών γραμμάτων στο Πανεπιστήμιο Αθηνών, όπου δίδαξε συνεχώς ως το 1923.[7] Από το 1904 έως το 1905 διετέλεσε κοσμήτορας της Φιλοσοφικής Σχολής του Πανεπιστημίου Αθηνών.[8]
Το πρώτο έργο που έκανε γνωστό στους φιλολογικούς κύκλους το Βερναρδάκη ήταν η επτάτομη έκδοση (1888-96 edition minor) των Ηθικών του Πλουτάρχου, των οποίων ο ίδιος είχε βρει έναν άγνωστο ως τότε κώδικά τους σε μοναστική βιβλιοθήκη του Αγίου Όρους και που θεωρήθηκε πολύ σημαντική. Άλλο μεγάλο έργο του υπήρξε το τρίτομο «Λεξικόν ερμηνευτικόν των ενδοξοτάτων Ελλήνων ποιητών και συγγραφέων» (1908-1911) με επίτομη επανέκδοση το 1918.[9] Επίσης άλλα έργα του είναι: «Σχόλια εις τας δημηγορίας του Θουκυδίδου (1867)», «Συμβολαί κριτικαί εις τον Στράβωνα» στα Λατινικά, (1877) και άλλα.
↑ 1,0 1,1 1,2 Persée. 175521. Ανακτήθηκε στις 9  Οκτωβρίου 2017.
↑ 2,0 2,1 2,2 NUKAT. n99049830.
↑ 3,0 3,1 3,2 Trove. 1253676. Ανακτήθηκε στις 9  Οκτωβρίου 2017.
↑ 4,0 4,1 4,2 Czech National Authority Database. mub20211127282. Ανακτήθηκε στις 1  Μαρτίου 2022.
↑ invenio .lib .auth .gr /record /2317 /files /gri-2003-110 .pdf. Ανακτήθηκε στις 1  Απριλίου 2014.
↑ «Βερναρδάκης, Γρηγόριος (Μυτιλήνη, 1848 - 1925) - Εκδοτική Αθηνών Α.Ε.». www.greekencyclopedia.com. Ανακτήθηκε στις 1 Σεπτεμβρίου 2016.
↑ [λήμμα] «Γρηγόριος Βερναρδάκης» τόμ. 2, σ. 260, Παγκόσμιο Βιογραφικό Λεξικό, Εκδοτική Αθηνών ΑΕ, 1984
↑ «ΕΚΠΑ: Κοσμητεία Φιλοσοφικής Σχολής - Ιστορικά Στοιχεία». www.deanphil.uoa.gr. Αρχειοθετήθηκε από το πρωτότυπο στις 11 Σεπτεμβρίου 2016. Ανακτήθηκε στις 1 Σεπτεμβρίου 2016.
↑ [λήμμα] «Γρηγόριος Βερναρδάκης» τόμ. 5, σ. 121, Εγκυκλοπαίδεια Δομή, ISBN 960-8177-55-3
Παναγιώτης Δ. Βερναρδάκης, «Εισαγωγή στο βίο και στα έργα των αδελφών Δημητρίου Ν. και Γρηγορίου Ν. Βερναρδάκη», στον τόμο Π. Δ. Βερναρδάκης (επιμ. έκδ.), Οι Βερναρδάκηδες στον πνευματικό βίο. Πρακτικά Ημερίδας (Μυτιλήνη 17 Σεπτεμβρίου 2005) [Π. Δ. Βερναρδάκης, H. G. Ingenkamp, Γ. Α. Χριστοδούλου, Β. Πούχνερ, Α. Νικολαΐδης], έκδ. Νομαρχιακή Αυτοδιοίκηση Λέσβου, Μυτιλήνη 2008
Βάσης Κόντος και Σ/Α : Εξέλεγξις της κρίσεως του Βάση περί της εκδόσεως των Πυθικών διαλόγων του Πλουτάρχου υπό του Άγγλου W. Paton, Γρηγόριος Βερναρδάκης, 1895
Λέσβιοι καθηγητές στο Πανεπιστήμιο Αθηνών
Βερναρδάκης, Δημήτριος Γρηγ. (15 Φεβρουαρίου 1968). «Οι Βερναρδάκηδες πνευματικοί πρόδρομοι της Λεσβιακής λευτεριάς». Νέα Εστία (τχ. 975): σσ. 232-243. http://www.ekebi.gr/magazines/ShowImage.asp?file=110719&code=7338.